open-index/open-wikipedia-markdown huggingface dataset:
Robert II Courte-Heuse

**Robert II de Normandie**, dit ***Courte-Heuse*** (nos veit souvent écrit ***Courteheuse***) ou ***Courte-House*** pour la petite tâle qu’il aveit, fut un Duc de Normandie et fieu à Guillaume I<sup>er</sup> ''le Conquérant''.
Musèye maritème ed Rouen

El **Musèye maritème ed Rouen** est un musèye sû l'histouère oû port ed Rouen. I s'rapporte à l'histouère du fleuve ed la Seyne et pis dz'îlets, às batiaus, à la vie économmique à çte plèche-cite et pis às batelleries dans l'port. On peut y ver dz'oûtils et pis des papiers, des mappes sû les genchements qu'on a faits oû fleuve pour pouver y fer venir des graux batiaux.

I fut ouvert en 1999.

## Lien esterne
Trige d'enternette
F'nêt'

*  **f'nête**
*  **fneetr**

Eune **fénêt' ** () est un creux fait pouor laîssi pâsser la leunmiéthe ou l'air. Nou fait des f'nêt's dans des muthâles pouor êcliaithi l'appartément duthant l'jour ou pouor èrgarder l'travèrs. Dans un boulant, les f'nêt's en vèrre pèrmettent dé vaie sans êt' gêné trop du vent.

Y'a des difféthentes manniéthes dé f'nêt'. Dans eune églyise ou eune chapelle, les **vèrrinnes** sont des f'nêt's en vèrre dé couleurs tchi mouontre des portraits. À mié-c'mîn amont eune montée nou trouve ofûche eune **fénêt' du d'gré**. Eune pétite fénêt' dans eune porte a nom **dget d'l'us**, et dans eune muthâle eune **lutchèrne**, eune **iliéthe** ou eune **ouïe**.
Francfort-sur-le-Main

**Francfort-sur-le-Main** Francfort sus l'Main; en allemand: *Frankfurt am Main*) est la pus grande ville d'Hesse, Allemangne (732.688 habitants en 2015).
Futurisme

Lé **futurisme** 'tait un mouvement d'art lanchi d'vièrs 1910-1915 en Italie tchi r'nonchit la tradition d'l'art en faveu d'l'âge d'la machinne et d'la mécannique. Lé futurisme fut atchilyi en d'aut's pays, en partitchulyi en Russie.

Nou voulait exprînmer l'monde par l'expéthience dé l'ièrre, du mouvement, d'la leunmiéthe.

## Des futuristes
*Umberto Boccioni
*Vladimir Mayakovski
*Filippo Tommaso Marinetti
*Gino Severini
*Carlo Carrà
*Luigi Russolo
Godfrey Hounsfield

Messire **Godfrey Newbold Hounsfield** (28 Août 1919 – 12 Août 2004) 'tait un înginnieux Angliais tchi dêv'loppit la tomographie à compiuteu.

Êl'vé sus eune fèrme dans l'Nottinghamshire, i' soulait niv'loter atout les machinnes et l's ôtis d'la fèrme à ses pathents. Pouor la S'gonde Dgèrre Mondiale il enrouôlit dans la Royal Air Force où'est qu'i' travaillit sus l'êlectronnique et l'radar.

En 1951 i' s'en fut travailli à la compangnie EMI pouor les fîsées dgidées et l'radar. I' s'întérêssit dans les compiuteurs et l'annalŷs'sie dé scann'nies. Duthant l's années 1960 i' voulait trouver un mouoyen d'vaie l'chèrvé. Ch'est en tchi la matchiéthe du chèrvé est compliètment entouothée d's os d'la cranne et don l'x-raiethie n'pouvait pon en distîndgi la structuthe. Hounsfield pensit qu'si nou prannaient des radiographes dé tout à l'entou d'la tête, un compiuteu pouôrrait ofûche compather les sîngnaux et distîndgi les patrons pouor mouôntrer chein qu'i' y'a là d'dans. Allan McLeod Cormack avait dêjà fait des caltchuls pouor chutte théorie. La preunmié scann'nie médicale faite par la tomographie à compiuteu fut entréprînse en 1971 à l'hôpita Atkinson Morley à Londres. Pouor 1975 Hounsfield bâtit eune machinne bouonne à scanner un corps entchi. 

Pouor lus travas dans l'dêv'loppement d'la tomographie à compiuteu, Hounsfield et Cormack chârîtent lé Prix Nobel pouor la méd'cinne en 1979. Hounsfield fut nommé c'valyi en 1981.

## Réféthences
Wilhelm Röntgen

**Wilhelm Conrad Röntgen** (27 Mar 1845 – 10 Févri 1923) 'tait un scientiste allemand tchi dêcouvrit l'x-raiethie. I' r'chut l'preunmié Prix Nobel pouor la phŷsique en 1901.

Au mais d'Novembre 1895, Röntgen 'tait à faithe des expéthînments atout des tubes en vèrre à seule fîn d'êtudier les dêchèrges d'êlectricité. Ouaithe qu'la tube fûsse couvèrte dé carton, i' lî sembliait qu'les dêchèrges faîthaient lithe un êcran peint d'barium platinocyanide. I' s'posit qu'i' y'avait des rayons înconnus (qu'i' bâptîsit "X" viyant qu'i' 'taient înconnus) tchi lithaient l'travèrs du carton. I' dêcouvrit qu'les rayons pâssaient l'travèrs d'la chai mais l's os et l'méta faîthaient d's ombres. Et ches ombres pouvaient êt' èrcordées sus des pliaques photographiques. Lé 22 d'Dézembre Röntgen fit l'preunmié radiographe (photographe à X-rays) d'la main à sa bouonnefemme Anna Bertha.

Pouor la fîn du mais d'Dézembre 1895 Röntgen publyit un rapport entouor ses expéthînments et d'aut's scientistes quémenchîtent à copier et dêv'lopper chein qu'il avait fait.
X-raiethie

L**'x-raiethie** () est la r'gard'die d'dans ou l'travèrs dé tchi en faîthant sèrvi des rayons X, ou au jour d'aniet, d'aut's manniéthes dé rayons ou d'louêmes.

L'x-raiethie est faite sèrvi dans la méd'cinne à seule fîn d'vaie l'anatonmie, mais y'a étout d'aut's usages, par exempl'ye l'x-raiethie d'seûth'té ès aéroports et d'aut's bords.

Lé 22 d'Dézembre 1895 Wilhelm Röntgen fit l'preunmié radiographe (photographe à rayons X) d'la main à sa bouonnefemme Anna Bertha.  Röntgen èrchut l'preunmié Prix Nobel pouor la phŷsique en 1901 pouor sa dêcouvèrte.

Les docteurs réalîsîtent bein quédaine les beinfaits d'pouver vaie la stchelette et les difféthentes ombres embliâsées d'la chai et d's organnes d'l'anatonmie. S'nou peut x-rayer l's os bûchis, les teunmeurs et tout chenna, nou-s'arrive pus aîsiment à les dgiag'noser. V'là tch'est la scienche d'la radiologie. Duthant la Preunmié Dgèrre Mondiale Marie Curie encouothagit la radiologie pouor souongni les soudards bliessés en griyant des ouadgîns radiologiques êtchipés atout des machinnes à radgium.

D'pis l's expéthînments à Wilhelm Röntgen, nou-s'a dêv'loppé des nouvelles manniéthes dé vaie lé d'dans d'l'anatonmie. L'ultrason fait sèrvi des louêmes dé son à haute frétchenche, tandi qu'l'èrsonn'nie mangnétique fait sèrvi des louêmes dé radio tchi pâssent par des cliôsées mangnétiques. Auve l'aîgue dé compiuteurs, l'x-raiethie peut achteu faithe des portraits dé tranches lé travèrs du corps - ch'est chein qu'nou-s'appelle la tomographie à compiuteu tchi fut dêv'loppée par Messire Godfrey Hounsfield.
Pégase

**Pégase**, dans la mythologie Grècque, 'tait un j'va à ailes, l'êfant du dgieu Poseidon et la gorgonne Médûse. Autrément, lé j'va fut né quand la tête dé Médûse fut copée horte par Pèrséus et san sang tchit sus la tèrre (ou dans la mé, s'lon les vèrsions).
Ferme

*  **ferme**, **fesaunche-valeî**, **f'saunche**, **positioun**
*  **fèrme**

Eune **ferme**, ch'est la d'meure d'eun fermyi. Ch'ti-chin est eun tchultivateu qùi fait valeî eune terre en fermâge, le temps que deit duraer sen bâ.

Y oûtaunt de mannyire dé fermes qù'i y a de mannyire dé maisouns. Pouor les tchultivateus qùi ne gangne paé byin chi, il ount des petites maisouns et lus vergies à l'entouo de lli. Pouor les pus gros, i louent des grosses bâtisses aveu la terre qùi va. Dauns le Cotentin, qù'est byin assaez riche pouor cha, no veit enco byin des grosses fermes, aveu la maisoun de maîte et l's âotes bâtisses entouo de la couor.

Dauns byin des cas, la ferme est eun manei ou eun châté. Touos les châtiâos aveint lus ferme à côte de li, pouor faire valeî lé demaine dé la signourie oû temps des fieus.

## viyiz itou

* agritchulteure
* maisoun
962

|
**** |




Annaées 940 | Annaées 950 | **[[Annaées 960]]** | Annaées 970 | Annaées 980



957 | 958 | 959 | 960 | 961 | 962 | 963 | 964 | 965 | 966 | 967

 

----

*Chute page sé rapporte à l'annaée *'962** du [[calendri grégorian]].''</div> 




== Histouère dé l'annaée : ==

=== Mounde ===
*

=== [[Ûrope]] ===
*
---------
=== [[Duchie de Normaundie]] ===
* 
===== [[Îles normaundes]] =====
* [[Guernési]] :
* [[Jèrri]] : 

== Biâos-Arts & tchulteure ==

* 

== Scienches & techniques ==

*

== Naitaé et mort dé persounes fanmeuses ==

* **Viyiz les pannelaées espéciales, là-dessouos :'''
Moon Geun young

**Moon Geun young**, naqùie le d'Mai 1987, est eune actrice coreenne.

## Les films dauns qùi qu'o joue
* 1999 길 위에서 (Sus lé quemin) 
* 2002 연애소설 (Le *concerto* d's amouoreus) (o joue le rôle de la sœu de Ji-hwan) 
* 2003 장화·홍련 (Eune histouère dé déeus sœurs) (o joue Bae Su-yeon) 
* 2004 어린 신부 (Ma petite fenme) (o joue Suh Boeun) 
* 2005 댄서의 순정 (Les chents pas d'eun innochent) (o joue Jang Chae-ryn) 
* 2006 사랑따윈 필요 없어 (Ne m'ainme paé !) (o joue Ryu Min)
Rêve

*  **raêve**
*  **rêve** ()

Un **rêve** est chein qu'nou vait, ouait ou sent duthant l'sommé - ch'est eune expéthience dédans sé tchi n'est pon contrôlée par la rêalité horte lé rêveux, et un rêve peut êt' du niolîn, d'la fantaisie ou d'l'împôssibl'ye. 

Un rêve tch'est êpeûthant ou tèrribl'ye a nom eune *ponserêsse*.

## Ditons
* *rêver la rouoge trie*
* *rêver la rouoge trie et touos ses p'tits*
* *rêver les blius chours*
958

|
**** |




Annaées 930 | Annaées 940 | **[[Annaées 950]]** | Annaées 960 | Annaées 970



953 | 954 | 955 | 956 | 957 | 958 | 959 | 960 | 961 | 962 | 963

 

----

*Chute page sé rapporte à l'annaée *'958*' du [[calendri grégorian]].* 

## Histouère dé l'annaée :

### Mounde
*

### [[Ûrope]]
*
---------
### [[Duchie de Normaundie]]
* 
##### [[Îles normaundes]]
* Guernési :
* Jèrri : 

## Biâos-Arts & tchulteure

* 

## Scienches & techniques

*

## Naitaé et mort dé persounes fanmeuses
Roman de Rou

Lé **Roman dé Rou** est eune histouère des Ducs dé Normaundie écrite en vers en vuû normaund pâ le poète aungllo-normaund Wace pouor Henri II Pllauntagenaêt, lé Rei d'Aunglléterre.

Chu réchit feut coumenchî en 1106.

## Estrait
Jour d'la Libéthâtion

Lé **Jour d'la Libéthâtion** () dans des pays est eune fête pouor mèrtchi la libéthâtion du pays d'un otchupant.

En Jèrri et en Dgèrnésy nou fête la libéthâtion des Îles d'la Manche en 1945.

Ès Îles Falkland nou fête la libéthâtion d'l'otchupâtion des forches Argentinnes (14 d'Juîn 1982).

Au Liban l'Jour d'la Libéthâtion l'25 d'Mai fête la fîn en 2000 d'l'otchupâtion du Sud du pays par l'Israël.

## En Jèrri

Lé Jour d'la Libéthâtion (9 d'Mai) est, s'lon l'Bailli et bein d'aut's, la journée nâtionnale dé l'Île même si l'jour n'a pon 'té dêcliathée d'même. D'pis l'înnaudguthâtion d'la Pièche d'la Libéthâtion en 1995 (chînquantchième annivèrsaithe d'la Libéthâtion), chutte pièche a 'té quâsiment un thiâtre pouor la ramémouaith'thie d's êvénements d'1945.

Ch'est en tchi ayant ouï l'annonche sus l'radio par Winston Churchill qué "nos chiéthes Îles d'la Manche sont étout pouor êt' libéthées aniet" lé 8 d'Mai, lé monde espéthaient l'arrivée des soudards Britanniques.

Quand les soudards d'sembèrtchîtent lé matîn du 9 d'Mai nou haûlîndgit la couleu d'la f'nêt' dé l'Office du Hâvre épis à l'Hôtel Pomme d'Or endrait. Ch'est chutte haûlîngu'thie tch'est rapp'lée dans la stchulptuthe d'la Libéthâtion dans la pièche au jour d'aniet, et châque année des soudards èrprésentent l'arrivée et la haûlîngu'thie dans l's unniformes du temps pâssé.

Lé Bailli fait un discours dans la pièche et y'a un sèrvice d'Actions d'Grâces auve lé Douoyen d'Jèrri et l's èrprésentants d'aut's églyises et fouais d'Jèrri.

Eune pathade dé soudards et d'vièrs boulants finnit la partie officielle d'la journée. Les célébrâtions en Jèrri n'ont pon 'té si jouaiyeuses avaû l's années qu'en Dgèrnésy mais à ches drein nou-s'a tâchi d'ajouôter un festival l'arlévée du Jour d'la Libéthâtion auve d'la musique, des fricots et un thème des années 1940.


Image:Jersey flag Liberation reenactment 9 May 2006.jpg|Les couleurs haûlîndgies en 2006 à l'Office du Hâvre à Saint Hélyi
Image:Plaque Liberation flag Jersey.jpg|Eune pliaque tchi raconte l'histouaithe des couleurs
Image:Liberation Day 1945 reenactment soldiers Jersey 9 May 2007.jpg|Eune partie d'la pathade militaithe en 2007 - des soudards et soudards r'tithés en unniformes dé 1945
Image:HMS Tyne sailors Liberation Day march past Jersey 9 May 2007.jpg|Eune partie d'la pathade militaithe en 2007 - d'l'êtchipage du navithe d'la Reine *Tyne*


## En Guernési

## Ès Îles Falkland
Lé 14 dé Juîn 2007 y'eut un sèrvice dans la cathédrale dé Port Stanley pouor mèrtchi l'vîngt-chîntchième Jour d'la Libéthâtion. Messire Rex Hunt, Gouvèrneux des Falklands à chu temps-là, et l'Comte dé Ouessex y 'taient. Y'eut eune pathade en ville auprès.
Roman de Brut

Lé **Roman dé Brut** 'tait eune histouaithe d'la Grande Brétangne dans tchi qu'i' mentionnit pouor la preunmié fais la Ronde Tabl'ye au Rouai Èrthu.  I' fut écrit en Nouormand par Wace.

I' fut ofûche c'menchi en 1150.
Lé Hâvre

**Lé Hâvre** est eune vile ed Normandie. Ch'est itou eune sous-préfectûe du département d'la Seyne-Maïtème.

Eslon l'aministration française, al est itou l'chef-lieu d'l'arrondîmeny du Have et pis des cantons du Have.

## Populâtion
* Populâtion (eslon l'ercensement d'2005) 183.900  
* Populâtion (eslon l'ercensement d'2008) 178.769 
* Populâtion (eslon l'ercensement d'2022) 166.462

## Phôtos


File:Le havre, la porte océane.jpg
File:Photojanvier2005CLG 002.jpg
File:Deux tours au Havre.jpg
File:Graville2.jpg
File:Eglise_Saint-Vincent_(Le_Havre).jpg
File:Cathédrale Notre-Dame du Havre-9822.jpg
File:LeHavreAveFoch01.jpg

File:Port, Le Havre, fishing boats, port de pêche.JPG


 

## Liens externes

* Site officiel de la ville du Havre
* Site de Claude Briot du Centre Havrais de Recherches Historiques
* Le Havre sur le site de l'INSEE
23 Juîn

**23 d'Juîn** –  **23 du meis d'juin** –  **23 de juin**

Ch'est l'174 jour d'l'an s'lon l'almonnas Grégorien. (175 jour ès années bissextiles).

## Chein tchi s'pâssit

## Les fêtes

## Les cheins tchi fûtent nés

## Les cheins tchi mouothîtent
24 Juîn

**24 dé Juîn** –  **24 du meis d'juin** –  **24 de juin**

Ch'est l'175 jour d'l'an s'lon l'almonnas Grégorien. (176 jour ès années bissextiles).

## Chein tchi s'pâssit

## Les fêtes
* la fête de la Saint-Jean d'été

## Les cheins tchi fûtent nés

## Les cheins tchi mouothîtent
959

|
**** |




Annaées 930 | Annaées 940 | **[[Annaées 950]]** | Annaées 960 | Annaées 970



954 | 955 | 956 | 957 | 958 | 959 | 960 | 961 | 962 | 963 | 964

 

----

*Chute page sé rapporte à l'annaée *'959** du [[calendri grégorian]].''</div> 




== Histouère dé l'annaée : ==

=== Mounde ===
*

=== [[Ûrope]] ===
*
---------
=== [[Duchie de Normaundie]] ===
* 
===== [[Îles normaundes]] =====
* [[Guernési]] :
* [[Jèrri]] : 

== Biâos-Arts & tchulteure ==

* 

== Scienches & techniques ==

*

== Naitaé et mort dé persounes fanmeuses ==

* **Viyiz les pannelaées espéciales, là-dessouos :'''
Reue

Eune **reue** () est d'tchi rond tch'est eune sîmpl'ye machinne tch'aîgue à bouler ou rouôler. Nou trouve des reues dans des boulants et dans des machinnes pouor faithe touônner.

La reue est ieune des pus vielles înventions des gens, d'vièrs la fîn du Néolithique. Oulle eut s'n originne en Mésopotanmie dans l' 5e millénaithe d'vant l'Christ, ofûche preunmiéthement coumme reue d'potchi. Nou-s'a dêfoui en Caucase d's entèrrements du 4e millénaithe d'vant l'Christ où'est qu'les gens fûtent entèrrés dans des vainnes et des hèrnais. Y'a des portraits d'tchéthettes et hèrnais étout tchi datent du 4e millénaithe d'vant l'Christ. 

## [[Diton]]
* *un cliou mîns à temps saûve la reue*

## Viyiz étout

* Grand' reue
Pêtre

Un **pêtre** () est eune bête sans héthèque à huit gambes, dé tchi l'corps et divisé en deux parties. Les pêtres sont sans ailes et lus bouoches n'peuvent pon miâtchi.

Les pêtres font dans lus corps d'la souaie (un fi d'protéinne) qu'i' produîthent lé travèrs dé boutons. La souaie d'pêtre est faite sèrvi par les bêtes s'lon lus manniéthe. Bein des manniéthes dé pêtre font d's ithangnies ou des drannets à seule fîn dé happer lus mangi (d's însectes), mais des pêtres peuvent enhèrméler lus victînmes dans d'la souaie, construithe des nids ou enfliuber lus oeux. Y'a des p'tits pêtres tchi peuvent "voler" atout des longs fis d'souaie qu'lé vent happe.

Les pêtres n'sont pont d's însectes (l's însectes ont siêx gambes et des corps divisés en trais parties). Les pêtres sont cliâssifiés en *[[Arachnida]]* acanté les scorpions, les magots, les lâques, les brébions et tout chenna.

Viyant qu'i' n'peuvent pon miâtchi lus mangi, les pêtres chuchent lé litchide ès corps d'lus victînmes.
Ouînchêtre

**Ouînchêtre** (; en Angliais: *Winchester*) est eune ville en Angliétèrre. La ville est la capitale du comté dé Hantésire et, auve les contrées à l'entou, oulle est eune cité.

## Histouaithe
Des câtchieaux d'l'Âge dé Fé fûtent bâtis du bord du Vouêt du mitan d'la ville sus les bords d'la riviéthe Itchen et tchi fûtent rempliaichis par eune ville Romaine d'vièrs 70 auprès l'Christ. Chutte ville avait nom *Venta Belgarum* (marchi ès Belgae). Les Belgae 'taient un tribu Celtique du pays et Venta Belgarum d'vînt lus capitale. Pouor l'4e siècl'ye la ville fut enmuthaillie, mais nou sembl'ye aver r'nonchi la ville pouor l'5e siècl'ye.

Les Celtes sembl'yent aver app'ler la ville *Caergwinntgui* tchi veurt dithe *blianc châté*. Les Saxons éthaient r'prîns chu nom-là coumme *Wintanceastre* à la siette d'lus contchête du pays en 519.

La vielle cathédrale fut bâtie en 648 (ou d'vînt eune cathédrale en 660). Saint Swithîn fut entèrré là en 862.

L'Rouai Caedwalla d'Ouessesse fit Wintanceastre sa capitale auprès 686, mais Ouînchêtre d'vînt définnitivement la capitale du rouoyaume d'827. Pus tard Ouînchêtre d'vînt la capitale du rouoyaume d'Angliétèrre - mais auprès la Contchête Nouormande la capitale fut fitchie pouor du bouôn à Londres.

La cathédrale d'Ouînchêtre d'achteu rempliaichit la vielle cathédrale en 1079. La cathédrale a 'té agrandie avaû l's années et nou dit qu'oulle est la deuxième pus longue en Ûrope. La sépultuthe dé Saint Swithîn attriotchait hardi d'pélérîns jusqu'à la R'formâtion.

Mais eune grande partie d'la ville brûlit en 1141 et v'là tchi trînmoussit la tchête d'la ville en împortance.

## Êducâtion
Lé Collège d'Ouînchêtre (Winchester College), ieune des pus fanmeuses êcoles Angliaîches, fut fondé en 1382 par l'Êvêque dé Ouînchêtre (tchi fondit l'Neu Collège à Oxford étout) - ch'est l'êcole tch'a la pus longue histouaithe en Angliétèrre. 

En 2005 l'Unnivèrsité d'Ouînchêtre èrchut sa charte d'unnivèrsité. Oulle avait 'té fondée coumme *King Alfred's College* en 1840 pouor la duithie d'ensîngnants.

## Êvêtché
D'pis la R'formâtion, l'églyise êtablyi ès Îles d'la Manche est souos l'autorité d'l'Êvêque dé Ouînchêtre, ayant 'té transféthée d'la juridiction d'l'Êvêque dé Coutanches.
29 Juîn

**29 d'Juîn** –  **29 du meis d'juin** –  **29 de juin**

Ch'est l'180 jour d'l'an s'lon l'almonnas Grégorien. (181 jour ès années bissextiles).

## Chein tchi s'pâssit
* 1429: Fraunce - Charles VII s'en va à Reins.

## Les fêtes

## Les cheins tchi fûtent nés

## Les cheins tchi mouothîtent
Greffage d'organnes

Lé **greffage d'organnes** est eune opéthâtion médicale pouor greffer eune organne d'un corps dans l'corps d'un aut'. Dé couôteunme chu greffage est fait à seule fîn d'rempliaichi eune organne tchi n'marche d'aut' à cause dé ma.

Y'a des difféthentes manniéthes dé greffage.

*Lé *greffage dé sé* est eune opéthâtion tchi prend eune partie du corps du pâcient à seule fîn d'l'èrfaithe sèrvi d'aut' bord dans l'corps du même pâcient - par exempl'ye, d'la pé ou des muscl'yes.

*L'pus souvent l'greffage prend eune partie du corps d'un aut'. Pouor des rîngnons, d'la pé, un ponmon ou eune partie d'la faie, eune pèrsonne vivante peut offri d'ches parties sans souffri trop. Quand i' faut greffer un tchoeu, des ponmons, et d'aut's parties d'l'anatonmie, nou-s'a à s'fier à des morts. 

* Lé *xénogreffage* est la faîs'sie sèrvi d'organnes d'aut's manniéthes dé bêtes pouor dgéthi les gens. L'pus souvent nou-s'a fait sèrvi des couochons et des vaques, mais les problièmes d'èrnonch'chie par l'système d'înmeunité du corps sont acouo hardi grands.
Méthodisme

Lé **Méthodisme** est eune églyise Chrêtchienne tchi siet les prîncipes dé l'Anglyican John Wesley (1703-1791). Nou l'appelle étout *Wesleyennisme*.

En prêchant, John Wesley ravigotit la fouai populaithe dans l'Églyise d'Angliétèrre - mais des difféthences auve les autorités d'l'églyise êtablyie m'nîtent à eune s'pathâtion auprès la mort d'Wesley.

Ès Îles Britanniques, les Méthodistes n'ont pon d'êvêques, mais y'a d's êvêques dans l'églyise Méthodiste en Améthique du Nord.
Jacques l'Êbieilleux

**Jacques l'Êbieilleux** (; en Angliais: *Jack the Ripper*) est l'mênom bailli à un meurtriyi înconnu tchi tuit au mains chîn femmes à Londres en 1888. Chu mênom vînt d'eune lettre adréchie à la *Central News Agency* souô-dîthant d'la pleunme du meurtriyi. Viyant qu'lé meurtriyi n'fut janmais dêcouvèrt, l'mystéthe a êtibotchi du folklore et des théories d'compliot avaû l's années. Lé dêv'loppement d'gâzettes populaithes dé sensâtion et d'scandale et la c'meunicâtion l'travèrs du monde tchultivit la r'nommée d'chu meurtriyi.

Les victînmes 'taient des guénipes tchi fûtent assâsinnées pustôt dans les choses publyiques dans l'quartchi d'Whitechapel dans l'But d'l'Êst dé Londres. I' fûtent bigorgies épis nou mutilyit les corps. Nou-s'a proposé qu'lé meurtriyi éthait deu êt' docteu ou ofûche bouochi d'mêtchi viyant la manniéthe qu'des organnes fûtent copées du corps.

Ouaithe qu'des guénipes et souiches fûssent attatchies rédguliéthement 'chîn et là, ches chîn victînmes sont les cheinnes attribuées en génétha à Jacques l'Êbieilleux:

# Mary Ann Nichols (née Mary Ann Walker, mênommée "Polly"), née l'26 d'Août 1845; ou fut tuée Vendrédi, 31 d'Août 1888.  San corps fut dêcouvèrt d'vièrs 3h40 du matîn dans l'aithe endrait l'hus d'eune êtabl'ye dans Buck's Row. 
# Annie Chapman (née Eliza Ann Smith, mênommée "Dark Annie"), née Septembre 1841; ou fut tuée Sanm'di, 8 Septembre 1888. San corps fut dêcouvèrt d'vièrs 6h00 du matîn dans l'aithe pas liain d'la porte du bel dé 29 Hanbury Street, Spitalfields. 
# Elizabeth Stride (née Elisabeth Gustafsdotter, mênommée "Long Liz"), née en Suède 27 Novembre 1843; ou fut tuée Dînmanche, 30 Septembre 1888. San corps fut dêcouvèrt d'vièrs eune heuthe du matîn, dans l'aithe à Dutfield's Yard, dans la rue Berner Street à Whitechapel. 
# Catherine Eddowes (tchi faîthait sèrvi étout les noms "Kate Conway" et "Mary Ann Kelly," s'lon les noms d'fanmil'ye d'ses parchonnièrs Thomas Conway et John Kelly) née 14 Avri 1842 ; ou fut tuée Dînmanche, 30 Septembre 1888, l'même jour qu'la victînme dé d'vant, Elizabeth Stride. San corps fut dêcouvèrt à Mitre Square, dans la Cité d'Londres. 
# Mary Jane Kelly (tchi s'app'lait "Marie Jeanette Kelly" ayant vîsité Paris, mênommée "Ginger"), s'posêment née dans les 1863 en Irlande, ofûche à Limerick; ou fut tuée Vendrédi, 9 Novembre 1888. San corps fut dêcouvèrt à 10h45 du matîn au liet dans la chambre où'est qu'ou d'meuthait à 13 Miller's Court, d'un bord dé Dorset Street, Spitalfields.
Baie d'Saint Aubîn

La **Baie d'Saint Aubîn** (), ou la **Baie d'la Ville**, est eune baie en Jèrri. La baie prend eune grande partie d'la côte du Sud dé Jèrri entré Saint Aubîn au Vouêt et la Ville à l'Êst. La baie s'trouve dans les pâraisses dé Saint Brélade, Saint Pièrre, Saint Louothains et Saint Hélyi.

La grève est la deuxième pus longue en Jèrri auprès la Baie d'Saint Ouën. La Baie entouothe la mé d'Nièrmont jusqu'à La Collette. Dans la Baie, y'a l'Fort d'Saint Aubîn et l'Châté Lîzabé; y'a d'aut's fortificâtions tchi seurvîl'yent la baie d'la Tou d'Vînde, par les fortificâtions Allemandes dé Nièrmont et toute la côte, les tours à l'entou d'la baie, et l'Fort Régent.

## À l'entou d'la Baie

* Nièrmont
* Belcroute
* Saint Aubîn
* La Haule
* Bieaumont
* Lé Bel Rouoya
* L'Av'nue Victoria
* La Preunmié Tou
* Lé Mont ès Pendus
* La Caûchie d'la Ville
* La Collette
* Lé Nic ès Tchians

## Gal'lie

JY nop.gif|La Tou d'Vînde
Noirmont, St Aubin's Fort, Jersey.jpg|Nièrmont et l'Fort d'Saint Aubîn
Saint Helier from Noirmont Jersey.jpg|Eune veue l'travèrs d'la baie d'Nièrmont vèrs la Ville
Saint Aubin harbour Jersey.jpg|Saint Aubîn
Jersey round tower.jpg|Eune tou dans la baie
Helier pilgrimage 2005 Jersey.jpg|Lé pélérinnage dé Saint Hélyi crouaîse lé Pont
Elizabeth Castle in front of Noirmont, Isle of Jersey (2006).jpg|Nièrmont driéthe lé Châté Lîzabé
Conseil Britannique-Irlandais

Lé **Conseil Britannique-Irlandais** (;  **Conseil Britannique-Irlàndais**) est eune assembliée des gouvèrnéments dé Jèrri, Dgèrnésy, l'Île dé Man, la Républyique d'Irlande, du Rouoyaume Unni, et d'trais des pays du Rouoyaume Unni: l'Êcosse, Galles et l'Irlande du Nord.

Lé Conseil fut fondé par l'Accord dé Belfast en 1998.

Acanté eune haute rêunnion des chefs dé gouvèrnément deux fais par an, y'a des rêunnions rédguliéthes pouor les cheins en chèrge des tchestchions dé tchi qu'lé Conseil s'en d'mente:

* langues du pays, minnoritaithes et mains faites sèrvi
* tourisme
* transport
* envithonnement
* ê-santé
* démographie
* drogu'thie

## Langues du pays, minnoritaithes et mains faites sèrvi

L'adminnistrâtion présidente dé chutte tchestchion est Galles.

Lé tèrritouaithe du Conseil Britannique-Irlandais a eune riche héthitage lîndgistique et l'Conseil Britannique-Irlandais s'en d'mentit des langues du pays, minnoritaithes et mains faites sèrvi à la haute rêunnion en Jèrri en 2002. Les langues du pays, minnoritaithes et mains faites sèrvi 'taient la tchestchion du jour à la chîntchième haute rêunnion du Conseil Britannique-Irlandais tchi prînt pliaiche à Cardiff au mais d'Novembre 2003.

Les minnistres lus rêunnîtent à Galway au mais d'Octobre 2006 à seule fîn d'distchuter l'progrès sus ches trais tchestchions: la pâss'sie d'langues avaû les généthâtions, l'offre d'l'ensîngnage ès grandes pèrsonnes, et la TIC (technologie d'l'înformâtion et d'la c'meunicâtion) pouor les langues du pays, minnoritaithes et mains faites sèrvi.

La pâss'sie d'langues avaû les généthâtions est cont'nanchie pouor asseûther l'maintchein d'eune langue. Eune pratiqu'sie pouor les cheins tchi travâlent dans la pâss'sie d'langues avaû les généthâtions fut m'née au mais d'Octobre 2006.

Les dreines avanches dans la TIC aîguent l'usage des langues minnoritaithes et haûchissent lus prestige. Eune souos-dgaîngue d'expèrts a 'té êtablyie à seule fîn d'avanchi acouo l'travas entouor chu sujet.

Eune pratiqu'sie s'sa organnîsée au mais d'Novembre 2007 à seule fîn d'lanchi des mouoyens d'co-opéthâtion entré l's adminnistrâtions-membres dans l'ensîngnage des grandes pèrsonnes.

L'adminnistrâtion s'en va s'en d'menter d'nouvelles tchestchions dans l'progranme dé travas en allant: la pliann'nie et les tchestchions lîndgistiques et la r'chèrche; la législâtion; et les statistiques et les tchestchionn'nies entouor l'usage des langues.
Baie d'Saint Ouën

La **Baie d'Saint Ouën** () est eune baie en Jèrri tchi prend quâsiment toute la côte du Vouêt, d'La Pulente au Sud jusqu'à L'Êta au Nord. La grève d'la baie est la pus longue dé Jèrri. La Grande Route des Mielles couort quâsiment toute la londgeu d'la baie, et aînchîn est mênommée la *Route dé Chîn Milles*.

La baie s'trouve dans les pâraisses dé Saint Ouën, Saint Pièrre et Saint Brélade.

## Gal'lie

La Cauminne a Mary Best, Jersey.jpg|La Caumine à Marie Best
Kempt Tower Jersey.jpg|La Grôsse Tou
La Rocco Tower, Jersey.jpg|La Tou d'la Rocque-Ho
Lewis Tower St Ouen's Bay Jersey with German Occupation additions.jpg|La Tou Lewis
Barge Aground St Ouën Jersey Art Deco.jpg|Lé *Barge Aground*, architectuthe Art Déco dans la baie
St Ouen's Bay, Jersey.jpg
Boundary stone St Brelade and St Peter, Jersey.jpg|La frontchiéthe dé Saint Brélade d'auve Saint Pièrre
St.Ouens.jpg|L'Nord d'la baie, auve Les Landes, Grosnez et Pliémont
Gun emplacement German occupation St Ouen's Bay Jersey.jpg|Un run à canon Allemand
Bunker St Ouen's Bay Jersey German occupation.jpg|Un bunker Allemand
Conger conger

Eune **andgulle** (; en Latîn: *Conger conger*;  **caongre**,  **kõg**, **ãgyül**) est un paîsson d'la fanmil'ye Congridae tchi d'meuthe dans la mé dé l'Atlantique dé l'Êst (d'la Norouague et l'Islande jusqu'au Sénégal), dans la Mé du Mitan et dans la Néthe Mé.

Ou craît jusqu'à 3 mètres dé long et 110 kg d'paids.

L'andgulle aime rester dans des houles dé jour et sort dé niet à seule fîn d'mangi des paîssons, du crabîn et des cônets.

Des jannes andgulles ont nom:
*  fîlerêsse, fouet, fouée, filot
*  fouet

## Tchuîsinne
Nou graie d'la *soupe d'andgulle* et du *[[pâté]] d'andgulle*. Nou peut mangi des steaks d'andgulle étout.


Image:Conger frying.jpg|d'l'andgulle à fricachi
Image:Conger pie.jpg|du pâté d'andgulle


## [[Diton]]s
*  *aver d's ièrs d'andgulle*
*  *rouêtre coum caongre au pitchet*
Andgulle (frouque)

Eune **andgulle** est ofûche:

*l' **[[Conger conger|andgulle]]** tch'est un paîsson *Conger conger*
*l' **andgulle** tch'est un aut' paîsson d'la fanmil'ye *Congridae*
*l' **Île d l'Andgulle** tch'est l'pays Anguilla
*l' **andgulle d'ieau douoche** tch'est un paîsson *Anguilla anguilla*
*eune aut' **andgulle** d'la fanmil'ye *Anguilla*


Image:European conger.jpg|eune andgulle *Conger conger*
Image:Conger myriaster.jpg|*Conger myriaster*, d's andgulles Japonnaises
Image:Sandy Ground Anguilla.jpg|eune veue d'Anguilla
Image:Eels 1385.JPG|D'l'andgulle d'ieau douoche en g'lée
Image:Jer-Andgulle.ogg|*andgulle*
Pomélo

Un **pomélo** est un jaune frit. Ch'est l'frit du *Citrus ×paradisi* tchi dêv'loppit en Barbade d'la crouaîs'sie natuthelle d'l'orangi (*Citrus sinensis*) et l'arbre à pampl'yemousse ou pamplemousse (*Citrus maxima*).

Lé frit fut dêcrit pouor la preunmié fais en 1750. Des difféthentes vâriêtés sont tchultivées tchi sont distîndgies pustôt par la couleu du d'dans du frit: dite jaune, blianc et rose. Lé goût du pomélo est pustôt sû, mais y'en a tchi sont un mio pus doux.

Lé pomélo est r'nommé pouor aîdgi à pèrdre du paids.
Sénateu

Un **sénateu** est un politicien.

Dans des pays tch'ont eune haute chambre du parlément tch'a nom *[[Sénat]]*, les membres dé chutte chambre sont app'lés des sénateurs.

## Jèrri

En Jèrri, y'a douze Sénateurs dans l's Êtats d'Jèrri dé tchi l'mandat est siêx ans. L's êlecteurs dé toute l'Île votent touos les trais ans pouor siêx Sénateurs. Les Sénateurs fûtent întroduits dans l's Êtats en 1948 à seule fîn d'rempliaichi les Juges.
Suchîn

Lé **suchîn** (; en Japonnais: 寿司) est eune manniéthe dé pliat dans la tchuîsinne du Japon tch'est fait atout du riz arrouôsé d'vinnaigre. Lé suchîn est dév'nu populaithe hors Japon, mais ch'est l'suchîn au paîsson cru tch'est pustôt connu à l'êtrangi - dans eune itelle m'suthe qué même lé paîsson cru sans riz est app'lé *suchîn* ouaithe qu'au Japon un pliat au paîsson cru a nom *sachînmîn*, et ch'n'est pon du suchîn.

Tout coumme, y'a des difféthentes manniéthes dé suchîn qu'nou trouve ès restaurants:
* des rouôlots tch'ont nom *makizushi *
* des mouochieaux d'riz acanté d'tchi sus - *nigiri-zushi *
* des blios êtampés et copés tch'ont nom *oshizushi *
* et d'aut's

## Histouaithe

L'originne du suchîn veint d'un mouoyen d'prêsèrver l'paîsson en l'patchant dans du riz fèrmenté. La fèrmentâtion gardait l'paîsson mangeabl'ye en lî baillant un goût d'èrva-s-y. Dans les touos vièrs temps, nou mangeait l'paîsson et env'yait hors l'riz fèrmenté. Pouor l' nou-s'ajouôtait du vinnaigre au riz à seule fîn d'amender l'goût. L'vinnaigre aîdgait à raccourchi la fèrmentâtion et à la fîn nou r'nonchit la fèrmentâtion en tout.

Au  nou-s'înventit du suchîn auve du paîsson frais tchi 'tait eune manniéthe dé pliat à emporter qu'nou pouvait mangi atout les dés, v'là tchi 'tait conv'nabl'ye pouor les cheins au thiâtre ou par les c'mîns.

## Îngrédgeins

Nou fait sèrvi un tas d'îngrédeins pouor les difféthentes manniéthes dé suchîn, par exempl'ye:

* riz
* vrai - nou fait sèrvi eune manniéthe dé vrai à seule fîn d'lier l'suchîn
* omelette
* paîsson
** maqu'thé
** andgulle
** thon
** saumon
* cônet
* pieuvre
* chèrvette
* radiche Japonnaise
* viande
Marsêle

**Marsêle** (; en Français: *Marseille*; en Occitan: *Marselha*), eune grande ville sus l'bord d'la Mé du Mitan, est la deuxième pus grande ville en France. Ch'est l'pus grand port conmèrcial en France et ch'est la capitale d'la région Provenche-Alpes-Côte d'Azur.

**Marsèle** est eune vuule ville dé Fraunce. O se troue en Provenche, d'ars la mé, ch'est doun eun port dé mé pouor la pêque et les vyages. Ch'est de la mé que sount venuns les syins qùi l'ount foundaée, des colouns greis, qù'i li dounitent lé noum de *Massalia*.

Marsèle est achteu le chef-luu du département des Bouoches-du-Rhone&nbsp;(13).

## Histouaithe
La ville Μασσαλία (Massalia) fut fondée par les Grècs 600 ans d'vant l'Christ - la preunmié caûchie Grècque en Ûrope du Vouêt et la preunmié cité dans chein tch'est au jour d'aniet la France. Enfachie d'attaques d's Êtruthiens, des Celtes et des Cathaginniens, la cité s'accordit auve Rome. Lé conmèrce Romain pâssait par la cité îndépendente, mais à la siette d'la dgèrre civile Romaine la cité fut contchéthie souos Jules César en 49 d'vant l'Christ.
Stchulptuthe

La **stchulptuthe** () est l'art tchi graie eune forme en trais dînmensions. Eune stchulpture est ofûche eune statue ou eune susfache stchulptée. Nou trouve des stchulptuthes dans des monuments et sus des bâtisses.

Lé mot *stchulptuthe* veint du Latîn et sîngnifiait la *cop'thie hors*. Ch'tait la stchulptuthe en pièrre ou en bouais ou en matéthiaux d'même tchi 'tait l'originne dé ch't art-chîn. Ch'est en tchi des stchulptuthes en iviéthe ou en os sont des pus vièrs objets d'faîchon qu'j'avons des pus vièrs temps.

Au jour d'aniet nou stchulpte en eune grande vâriêté d'matéthiaux:
* pièrre
* bouais
* méta
* chînment
* èrdgile
* gliaiche
* pliastique, et tout chenna.

## Gal'lie

Ecstasy of St. Teresa HDR.jpg|eune stchulptuthe en marbe
Serra, Berlin Curves, Stahl, 1986.jpg|eune stchulptuthe en méta
Venus of Willendorf 03.jpg|d'la stchulptuthe préhistorique
Scheveningen-beach4.jpg|eune stchulptuthe en sablion
Eisskulptur Delphin.JPG|eune stchulptuthe en gliaiche
Technologie

La **technologie** () est la faîs'sie sèrvi d'scienches ou d'saver d'mêtchi applyitchie à des fîns pratiques, ofûche par mouoyen d'ôtis ou d'machinnes.

La technologie peut êt' bein précise et partitchuliéthe, par exempl'ye, la technologie d'l'opéthâtion à la sétheûthe; ou autrément ou peut êt' pus généthale, par exempl'ye la technologie d'la reue, d'la pot'tie ou d'la méd'cinne.

La technologie est ofûche lé saver et la théorie (coumme tchi faithe dé tchi) ou l'êtchipement et la machinn'nie qu'nou fait sèrvi.
Batel

Un **batel** (pluriel : *des batiaux* ; nos dit itout eune **nef** ouben un **vaissel**) est eune counstructioun heumaine qui peut flotter et se mouver sus l'iau, ch'est dounc un meyen de transport sus l'iau: ofûche en mer, sus eune mare, sus eune rivière ou avau un canel.


Image:Rowboat.jpg| un baté à nage aen baté à aviraon
Image:Notre Dame des Flots (1).JPG| un baté à vailes  aen baté à vêles
Image:Don Rodo V at Mazatlan 2.jpg| un baté pêtcheux  aen baté à paissaon

Image:Pride of Portsmouth - Portsmouth Continental Ferry Port 19-03-05.jpg| un baté à vaituthes
Image:Redningsselskapet og losbåt.jpg|un baté dé sauvetage
Image:Catamaran Caen Express.JPG|un catamaran
Image:Voskhod 24.jpg| un hydrodrisseux


## Viyiz étout
* Dragùeu
Apotiqu'sie

L' **apotiqu'sie** (;  **pharmacerie**;  **apotiktchii**) est la scienche d'la graiethie et la distribution d'èrmièdes et d'la méd'cinne. L'apotitchi ( *drogiste*;  *apotikyi*) est l'chein tch'êtudie les mâtchiéthes et les composés pouor en faithe des méd'cinnes, tchi graie les sithos, les boulets, l's onguents et d'aut's prépathâtis, et peut aviser un pâcient entouor la doctrinn'nie.

Eune *apotiqu'sie* est étout l'office (par exempl'ye, dans un hôpita) ou la boutique tchi stôrre et distribue les r'mièdes.
Hâvre des Pas

Lé **Hâvre des Pas** () est eune baie dans la Vîngtaine d'la Ville à Saint Hélyi en Jèrri. La baie s'êtale dé La Collette au Vouêt jusqu'au Di à l'Êst.

S'lon la crianche la Vièrge Mathie laîssit l'empreinte d'ses pids dans un rotchi au bord d'la mé. Eune chapelle fut bâtie et dêdiée à Not' Danme des Pas. Lé hâvre tch'abriait des batchieaux et un p'tit village ès pêtcheurs au pid du Mont d'la Ville fut bâptîsi pouor l'nom d'la chapelle.

La chapelle fut dêmolie en 1814. Les berrèxes ès mathiés (pouor les soudards du Fort Régent) fûtent bâties là, et pus tard l's appartéments d'La Collette dans la Vèrte Rue.

Eune îndustrie d'bâtithie d'batchieaux dév'loppit au Hâvre des Pas duthant l'. Lé chantchi à Âyie fut transformé en par en 2003 auve un monument d'baté à seule fîn d'ramémouaither ch't' îndustrie dispathue.

Duthant les temps Victoriens Lé Hâvre des Pas d'vînt eune pliaiche faîchonnabl'ye auve des hôtels et d's êtablyissements d'bains. Un musée mathitînme fut fondé ichîn. Parmi les vîsiteurs y'avait Victor Hugo tchi d'meuthait avaû la côte à Marine Terrace. Sa douoche Juliette Drouet d'meuthait au Hâvre des Pas, et Hugo soulait s'assiéthe su un rotchi au Di tch'a nom achteu *Rotchi ès Proscrits*.

La pièrre du Millénaithe dé Saint Hélyi fut mâtée au bord d'la mé en 1999.

Lé Hâvre des Pas a 'té încliu dans la protection dite *Ramsar* pouor la qualité d'sén envithonnement mathîn.

## La bangnérêsse
Lé Jersey Swimming Club fut fondé en 1865 à la siette d'la mort dé deux garçons n'yés au Hâvre des Pas. Lé clobe avait coumme ieune d'ses fîns la sauv'té en mé et l'amendement des pliaiches à s'bângni à Saint Hélyi. La bangnérêsse du Hâvre des Pas fut ouvèrte par l'Gouvèrneux d'Jèrri l'22 d'Mai 1895. Un café et d'aut's amendements fûtent ajouôtés en 1927. Pouor bein d's années l'alanchie attriotchait bein des gens. La bangnérêsse fut r'nouv'lée en 2001.


Image:Bathing Pool Havre des Pas Jersey.jpg|La bangnerêsse veue du pont
Image:Havre des Pas pool architecture 1.jpg|L'architectuthe modèrne d'la bangnerêsse
Image:Havre des Pas pool architecture 2.jpg|L'architectuthe modèrne d'la bangnerêsse


## Littéthatuthe

Jean Sullivan êcrivit eune poésie en 1830 entouor la chapelle "Un mot à la Capelle de noutre Dom'-des-Pas".

:*Oh, quand j'étais tout p'tit, en m'promnant ov m'en père,*
:*D'viers le Havre des pas;*
:*J'allions à tan roquir, im'contait ten histouaire,*
:*En me montrant tes Pas.*
Bangnérêsse

Eune **bangnérêsse** () est eune manniéthe dé mathe construite à seule fîn qu'les gens piêssent lus bangni d'dans ou bein pratitchi l'alanchie ou la nagegie.

Sans doute dans les touos vièrs temps les pus grands bains bâtis dans l'Êst du Mitan et par les Romains 'taient ofûche des bangnérêsses. Mais ch'tait pustôt au  qu'les preunmié bangnérêsses fûtent bâtis quand l'monde quémenchaient à penser à la nag'gie coumme sport ou coumme laîsi.

Quand l'tourisme ès grèves dévînt populaithe au , y'avait des grèves où'est qu'i' n'tait dgéthe conv'nabl'ye dé nagi, viyant les rotchièrs ou les grandes mathées. En bâtissant des muthâles, nou r'ténait d'la mé assez pouor y nagi même auprès l'èrtithant. La Mathe Victoria dans la Baie d'Saint Aubîn et la bangnérêsse du Hâvre des Pas sont d'chutte manniéthe.

Des bangnérêsses couvèrtes 'taient bâties étout, et la nag'gie coumme sport 'tait encouothagie. Ès Gammes Olŷmpiques, les preunmié compétitions 'taient coursées dans des mathes et des riviéthes, mais avaû l's années eune bangnérêsse standarde fut dêv'loppée: 50&nbsp;m dé long par 25&nbsp;m dé laize.
Mannélyi

Saint **Mannélyi** est un saint Chrêtchien tchi vivait au .

S'lon la légende, i' 'tait un couôsîn d'Saint Samson dé Dol. S'i' fut né en Brétangne ou ofûche en Irlande n'est pon cliai s'lon l's histouaithes. Il avait êtudié en Cornouailles d'vant v'nîn prêchi en Brétangne. I' d'vînt l'êvêque dé Dol auprès Samson mais i' r'nonchit l'êvêtché.

I' fondit un monastéthe en Sèr (tch'est s'posêment où'est qu'est la Seigneûthie achteu) tch'attriotchit 62 mouaines et des fis d'noblièche du Cotentîn pouor y êtudier. Mannélyi mouothit en Sèr d'vièrs la fîn du .

Un prieuré fut fondé en Jèrri par des mouines dé Sèr. La chapelle dé St Mannélyi, où'est qu'la preunmié êcole en Jèrri fut fondée en 1477, 'tait ofûche un êqu'sîn du prieuré d'Saint Mannélyi.

Pouor l'mitan du  les attaques Nouormandes dangélaient trop l'monastéthe en Sèr, et les mouaines tchittîdrent l'île pouor aller en Jèrri et transportîdrent les r'liques dé Mannélyi acanté ieux.

En 857 les r'liques fûdrent transféthés à Léhon en Brétangne épis en 973 à Paris. Eune abbaye *Saint-Magloire de Paris* fut fondée, mais en 1793 touos les r'liques fûdrent halés d'lus r'litchaithes et entèrrés dans l'gardîn. Ouaithe qu'les r'liques des saints fûssent èrdêfouis en 1797 et pliaichis dans eune câsse dans l'églyise dé Saint-Jacques-du-Haut-Pas, l's os sont si mêlés qu'nou n'les d'senhèrmèlent d'aut'.
Ûrope dé l'Êst

L' **Ûrope dé l'Êst** (} est eune expression géographique pouor la partie d'l'Ûrope tch'est pustôt à l'Êst.

Y'a des difféthents avis sus chein tch'est l'Ûrope dé l'Êst. Dans l'histouaithe nou dithait pustôt qu'à l'Êst dé l'Ûrope du Mitan, y'avait les pays d's empithes des Ottomans et d'la Russie et v'là tch'était l'Ûrope dé l'Êst.

Duthant la Fraide Dgèrre, lé continnent 'tait maîntchonné entré l'Vouêt et l'Êst. Nou dithait à chu temps-là qu'l'Ûrope dé l'Êst 'tait ches pays tchi 'taient souos l'Commeunisme driéthe lé Ridgieau d'Fé, et y'en a tchi dithent qué l'Ûrope dé l'Êst est acouo ches pays tchi soulaient êt' commeunistes.

Nou dithait bein qu'ches pays s'trouvent en Ûrope dé l'Êst:
* la Russie
* lé Bêlarus
* la Roumanie
* la Bulgarie
* l'Ukraîne
* l'Moldova
* la Turtchie en Ûrope

Si les pays Baltiques et des Balkans sont d'l'Êst, ch'est s'lon l'avis des cheins.
Robotique

La **robotique** () est la scienche et la technologie des robots, d'lus mannifactuthe et d'lus contrôle.  Ch'est en tchi nou dait designer la structuthe d'un robot et d'ses parties, arreuner la mécannique à seule fîn qu'ou piêsse ag'ver les travaux appouaintés, et définni les systèmes dé contrôle (lé software et tout chenna).
Robot

Un **robot** est eune machinne tchi r'présente tchique caractéthe d'eune pèrsonne ou d'un annima.

Ch'fut l'auteu Tchèque, Karel Čapek, tchi fit sèrvi l'mot *robot* pouor la preunmié fais à seule fîn d'dêcrithe eune pèrsonne dé faichon. Lé mot *robot* vînt d'un mot Tchèque tchi veurt dithe *corvée*, mais les robots à Karel Čapek dans sa pièche dé thiâtre *RUR* 'taient pustôt des criatuthes organniques au run d'mécannique.

Avaû l's années les gens ont înmaginné des pèrsonnes dé faichon tchi f'thaient l'travas pouor ieux, faichonnées par la chorchell'lie ou la scienche.

Nou n'peut pon aîsiment s'pather les robots d'auve les machinnes. Si eune machinne èrsembl'ye à eune pèrsonne par s'n anatonmie - auve des mains ou des bras ou des gambes, nou dithait ofûche qu'ch'est un robot. Si la machinne peut mouontrer souô-dîthant d'l'întelligence, ché s'sait ofûche un robot.

La scienche des robots est la robotique. Des robots sont faits sèrvi dans des mannifactuthes et nou-s'a env'yé des robots en espace à seule fîn d'expliôrer. Y'a des machinnes tchi font sèrvi un bras robotique à seule fîn d'mannipuler dé tchi.
Curitiba

**Curitiba** est eune ville en Paraná, êtat d'Brési (1.893.997 habitants en 2016).

* http://www.curitiba-brazil.com
Gllèche

*  **gllèche**
*  **gliaiche**
*  **gllache**
*  **glyech**

La **gllèche**, ch'est de l'iâo gelaée. O se troue l'hivé, quaund la freideure du temps est assaez basse. 

## Viyiz itou

* gllichoun
Gllichoun

* **gllichoun**
* **gliaichon**, **candelle**
* **gllachin**; **càndelle**, **vèrraenne**
* **glyechõ**

Eun **gllichoun**, ch'est eun petit morcé de gllèche (qu'est de l'iâo gelaée). 

No-z-en troue par temps d'hivé oû lermyi des teits de maisoun, en fourme dé pouente, qùi vyint dé la dépuration de la nîge. 

No peut itou en féchounaer d'aveu eun gllichounyi, ioù que no met de l'iâo à freidi dauns eune machène pour faire des gllichouns en fourme dé tchube. Ches gllichouns-lo, no les fait founde dauns eun verre pouor lé beire pus freid, quaund i fait câod l'étaé.

Du **gliaichon** est ofûche d'la gliaiche en blio ou bein par des buts. La tèrre, et chenna sustout ès pays fraids en Hivé ou dans l'Arctique et l'Antarctique, peut êt' couèrte dé gliaichon quand tout est gliaichi. 

Quand y'a dé l'ieau à gelotchi tchi d'puthe des liefs ou des branques, par exempl'ye, nou peut vaie étout des **candelles** tch'ont nom étout *gliaichon*.

Nou fait sèrvi étout des **gliaichons**, des p'tits buts d'gliache grées ofûche dans un frigo, à seule fîn d'èrfraidgi des bouaissons.

## Gal'lie

Fryxellsee Opt.jpg|Du gliaichon Du gllachin
Eiszapfen.JPG|Des candelles Des càndelles, d'la vèrraenne De glyechõõ
Iced tea with ice cubes.jpg| Des gllichouns Eune vèrrée d'gliaichons


## [[Diton]]
* *fraid coumme un gliaichon*
Dou

Un **dou** () est un p'tit russé ou ofûche eune pétite mathe dans un russé.

Temps pâssé nou souler faithe la lav'thie au dou à laver.

## Jèrri
En Jèrri, y'a tchiques pliaiches tch'ont nom *dou*, par exempl'ye:
*Lé Dou dé D'mi à Saint Louothains dans la Baie d'Saint Aubîn
*Lé Pliat Dou à Saint Saûveux
*La Vîngtaine du Dou, Saint Jean
*La Vîngtaine du Dou, Saint Pièrre
*Faldou, à Saint Martîn

## Diton
*  *êt' dans l'dou d'pithot*
Chucre

Lé **chucre** () est un composé chimique.

Dans la scienche nou dit qu'les monosaccharides et les dissaccharides sont des chucres. Dans la tchuîsinne et l'mangi, chein qu'nou fait sèrvi pouor la chucréthie est eune dissaccharide, d'la chucrôse, tch'a nom du chucre.

L's aîtres biologiques font sèrvi des monosaccharides (par exempl'ye, chucrôse, gliucôse et galactose) pouor stôrrer d'l'ênèrgie. Ches chucres sont transportés dans l'sang dans des bêtes pouor abréver l's aîtres.

La chucrôse tch'est du chucre est composée d'deux monosaccharides: la gliucôse et la fructôse. La chucrôse est faite sèrvi dans l'mangi et les bouaissons à seule fîn d'radouochi ou chucrer (ouaithe qu'la fructôse produite dé maïs et d'aut's pliantes est faite sèrvi étout dans la graiethie îndustrielle dé mangi et baithe). Nou graie pustôt l'chucre en crista, mais eune solution d'chucre dans dé l'ieau (un sitho) peut êt' grée étout et la m'lasse est faite sèrvi dans la tchuîsinne.

Dans les chucréthies conmèrciales nou graie du chucre prîncipalement atout du ros à chucre ou d'la betterave à chucre. Lé datchi, l'êrabl'ye et l'sorghum sont faits sèrvi étout par des bords.

D'vant l'întroduction d'chucre, nou faîthait pustôt sèrvi du myi pouor radouochi. Lé myi est pouor les deux-tchièrs un mêlange dé gliucôse et fructôse.

## [[Diton]]
**nou s'ennyie d'mangi du chucre*
Arryire

*  **arryire**
*  **s'tembre**
*  **autaomme** ou **ertchéyant**
*  **otum**

L' **arryire** est ieune des quate saisouns de l'annaée. O vyint juste ampraés l'étaé, de qùi qu'o finit les biâos jouors. 

L'arryire quemenche par l'étchinosse dé setembe, ioù qù'est jouor est âossin loung que la nyit. De fait, dedauns l'émisphère du nord, ch'est l'arrire quaund que no-z-est en octobe, en novembe et eun miot en decembe, devaunt la Noué.

A chutte saisoun-lo, no veit les fuules des âbres sé jâoni, ou byin se rouogi, les frits tumbent à terre, ch'est qù'i sount meurs ; il est temps d'alaer les prenre. 

Ch'est à l'arrire qùé no fait les coumptes, qùé vyint la Saint-Michi, et par ampraès, ch'est la Touossaint.

## [[Diton]]s
*  *au R'nouvé tout est bé; au S'tembre rein n'y r'sembl'ye*

## Viyiz itou

* saisouns
* renouvé
* étaé
* hivé
Hivé

*  **hivé**
*  **hivé**
*  **ive**
*  **hivaer**

L**'hivé** est ieune des quate saîsouns de l'annaée. Ch'est coupassous la pus freide des saîsouns et ch'est la saîsoun ioù que les jouors sount les meins loungs.

Seloun l'astronomîn, no cartchule l'hivé dé depis la solstice d'hivé jusqu'à l'étchinnosse du renouvé, mais à l'émisphère du Nord, no-z-espère l'hivé es meis dé decembe, jaunvyi et févri, et à l'émisphère du su , ch'est en juin, juilet et âot.

L'hivé, no rente touos ians, les baêtes et l's affaires. Dauns byin des pais et des villes qùi vivent du tourisme, no vit des sports d'hivé, sus la nîge et la gllèche.

## [[Diton]]s
*  *à la mié-[[août]], l'hivaer sé nout*
*  *ch'est l's Hivièrs tch'êprouvent les vièrs*
*  *L'Hivé est dans san sa - s'i' n'est pon d'un but il est d'l'aut*'

## Viyiz itou

* saîsoun
* renouvé
* étaé
* arryire
Tchîmpèr

**Tchîmpèr** (; en Bréton: *Kemper*; en Français: *Quimper*) est eune ville en Brétangne. Ch'est la préfectuthe du dêpartément d'Finistéthe. La populâtion d'la ville est dans les 64,900.

San nom Bréton veurt dithe la vèrséthie ensembl'ye dé riviéthes, et ch'est ilo qu'les riviéthes Odet, Steir et Jet lus vèrsent. Aut'fais la ville avait nom *Tchîmpèr-Corentîn* - l'Saint Corentîn 'tait l'preunmié êvêque là-bas. À la Révolution Française la ville fut r'bâptîsie *Montangne-sus-Odet* (Montagne sur-Odet), épis r'prînt l'nom *Tchîmpèr*.

Lé c'mîn d'fé arrivit en 1863, et la lîngne ajouôtée vèrs Douarnénez transportait la pêque dé chutte caûchie-là pouor bein d's années par Tchîmpèr. Pouor l'îndustrie d'Tchîmpèr, ch'tait pustôt la pot'tie.